اسماعیل قاآنی

اسماعیل قاآنی اکبر نژاد (پیدائش: 17 مرداد 1336 ھ ش / 8 اگست 1957ء) ایرانی فوجی کمانڈر ہیں جو سنہ 1398 ھ ش (2019ء) سے پاسدارانِ انقلاب کی سپاہ قدس کے تیسرے سربراہ کے طور پر خدمات انجام دے رہے ہیں۔ اس سے قبل وہ 1386 ھ ش (2007ء) سے 1398 ھ ش (2019ء) قاسم سلیمانی کے نائب کی حیثیت سے سپاہ قدس میں فرائض انجام دیتے رہے۔

قاآنی نے 1358 ھ ش (1979ء) میں پاسدارانِ انقلاب میں شمولیت اختیار کی اور ایران عراق جنگ کے دوران میں وہ پاسداران کے درمیانی درجے کے کمانڈروں میں شامل تھے۔ سنہ 1363 ھ ش (1984ء) سے 1366 ھ ش (1987ء) تک وہ امام رضا بکتر بند بریگیڈ کے سربراہ رہے اور بعد ازاں سنہ 1366 ھ ش سے جنگ کے اختتام تک (1987ء–1988ء) لشکر 5 نصر کی قیادت کی۔

سنہ 1385 سے 1386 ھ ش (2006ء–2007ء) تک وہ سپاہ کی انٹیلی جنس تنظیم کے نائب سربراہ رہے۔ قاآنی پر امریکا اور برطانیہ کی طرف سے پابندیاں عائد کی گئی ہیں۔

23 سے 26 خرداد 1404 ھ ش (14–16 جون 2025ء) کے درمیان بعض ایرانی ذرائع ابلاغ جیسے ’’اقتصادآنلاین‘‘، ’’خبرفوری‘‘، ’’رویداد24‘‘ اور ’’تجارت‌نیوز‘‘ نے رپورٹ کیا کہ اسماعیل قاآنی اسرائیل سے منسوب حملوں میں ہلاک ہو گئے ہیں۔ 25 جون 2025ء کو سرکاری میڈیا نے کہا کہ وہ حیات ہیں۔

 حوالہ جات 

زمرہ:1957ء کی پیدائشیں
زمرہ:ایرانی شیعہ
زمرہ:ایرانی فوجی شخصیات
زمرہ:فارسی شخصیات
زمرہ:امریکیت مخالف
زمرہ:بقید حیات شخصیات
زمرہ:تہران میں وفات پانے والی شخصیات
زمرہ:بیسویں صدی کی ایرانی شخصیات
زمرہ:اکیسویں صدی کی ایرانی شخصیات
زمرہ:ایرانی شخصیات